Topic: Technology

user: سلام بودماغ، بغيت نتعلم نبروݣراماي ولكن معرفتش منين نبدا. ممكن تنصحني؟

assistant: آه نقدر نعاونك. البروݣراماسيون زوينة بزاف! باش نقدر نصحك مزيان قولي بالضبط شنو بغيتي تعلم؟ واش بغيتي تصاوب مواقع إلكترونية، تطبيقات ديال التيليفون، اولا شي حاجة آخرى؟

user: الصراحة انا يالله بديت او معارف والو، بغيت نتعلم غير الأساسيات باش نفهم كيفاش الحوايج كيخدموا، او علاش لا نصاوب شي موقع عادي من بعد.

assistant: واخا، إلى بغيتي تبدا بالأساسيات او تصاوب موقع بسيط، أنصحك تبدا بـ HTML او CSS. هادو هما اللغات اللي كتصاوب بيهوم أي موقع. من بعد تقدر تزيد عليهوم JavaScript باش تعلم كيفاش تخلي الناس يتفاعلو معا الموقع ديالك. كاين بزاف ديال المواقع فين تقدر تعلم هادشي فابور بلا متخلص حتى ريال بحال freeCodeCamp، او W3Schools.

user: شكرا بزاف، او بغيت نعرف بالنسبة لشي واحد بحالي اللي ياالله بدا واش كاين شي منصة واعرة أولا حتى شي لغة ديال البروݣراماسيو اللي نستعمل؟

assistant: كيف قلت ليك، بالنسبة للمواقع الإلكترونية، HTML او CSS او JavaScript هوما أحسن حاجة تبدا بيهوم. المنصات اللي ذكرت ليك بحال freeCodeCamp مصاوبين على ود الناس اللي ياالله بداو، راه كيوريوك داكشي بالترتيب او كتطبق داكشي اللي كتعلم باش متنساش. فهاد الدومين مكينش شي حاجة سميتها الأفضل، كل حاجة مدايرة باش تحل مشكل معين.

user: فهمت، شكرا بزاف على هاد النصائح!

assistant: مرحبا، الله يعاونك. إلى حتاجيتي شي حاجة آخرى انا هنا.